विद्यार्थीको उमेरका कारण विकसित हुने विशिष्ट मनोवैज्ञानिक अवस्थाले पनि प्लस टू तहको शिक्षा निकै प्रभावित भएको पाइएको छ । प्राय: विद्यार्थीले आफ्नो साथी एवं दौँतरी समूहको लहैलहैमा निर्णय लिन खोज्छन् । सबै अभिभावक त्यो मान्न तयार हुँदैनन् । विद्यार्थीलाई भने अभिभावकको सल्लाहभन्दा साथीभाइको कुरा ठीक लाग्छ । यही कारण अभिभावक–विद्यार्थीबीच गहिरो असमझदारी पनि पैदा हुन्छ ।
